কাৰ অৱহেলাৰ বাবে সংঘটিত হ'ল নাও দুৰ্ঘটনা ! Prag News : Best Assamese News Channel, Latest Assam News Live Today , North East Breaking News\nকাৰ অৱহেলাৰ বাবে সংঘটিত হ'ল নাও দুৰ্ঘটনা !\nযোৰহাট : নিমাতীঘাট-মাজুলীৰ শোকাৱহ নাও দুৰ্ঘটনাৰ অনুসন্ধানৰ বৰ্তমানেও অব্যাহত আছে। দুৰ্ঘটনাগ্ৰস্ত 'মা কমলা' নামৰ ব্যক্তিগত ফেৰীখনৰ মালিক পানীৰাম কলিতা। প্ৰায় ৩খন ব্যক্তিগত ফেৰীৰে নিমাতী আৰু কমলাবাৰীঘাটৰ মাজত ফেৰী সেৱাৰ স্বত্বাধিকাৰী পানীৰাম কলিতা। দুয়োটা ফেৰী ঘাটতে কোনখন ফেৰী কেতিয়া চলিব সেয়া নিৰ্ধাৰণ কৰে এই পানীৰাম কলিতাই। ব্যক্তিগত ফেৰীৰ দীৰ্ঘদিন ধৰি ৰাজত্ব চলাই যোৱা পানীৰামে ম্যাদ উকলা ফেৰীৰে ব্যৱসায় চলাই যোৱাৰ দীৰ্ঘদিনীয়া অভিযোগ উত্থাপিত হৈছে।
